Po nastopu na Pesmi Evrovizije 2019 sta si Zala in Gašper želela počitka in umik iz javnega nastopanja. V intervjuju z RTV Slovenija je Zala povedala: "Lani bi lahko imela 200 koncertov, ampak sva se odločila, da jih bova imela 30. Rada bi si prihranila prizorišča in trenutke za kdaj drugič. Mogoče zdaj po izdaji albuma ali naslednje leto, ko bova izdala še kaj drugega. Nama je bilo malo nenavadno stopiti iz okvira Evrovizije, kjer je bilo pomembno vedno to, da izkoristiš trenutek in 'kuješ železo, dokler je še vroče'. Svoje glasbe ne vidiva kot železo, ki je vroče, ampak kot nekaj, kar je dolgotrajno in nekaj, kar lahko delava – upam – vse življenje."